
       ROMÂNIA


                     

   JUDEŢUL IAŞI




                    

MUNICIPIUL PAŞCANI

                                            
 CONSILIUL LOCAL



                             
HOTĂRÂRE
privind stabilirea indemnizaţiei membrilor 

Consiliului de Administraţie al Regiei Autonome de Gospodărie Comunală şi Locativă Paşcani  
 Consiliul Local al municipiului Paşcani, judeţul Iaşi;
Având în vedere raportul compartimentelor  Juridic şi Contencios şi Resurse umane din cadrul aparatului de specialitate al primarului municipiului Paşcani, înregistrat sub nr. 2858/19.02.2009 ;   
 Având în vedere Rapoartele de avizare ale Comisiei de prognoze economico-sociale, buget, finanţe, industrie şi IMM-uri   şi ale Comisiei juridice, ordine publică, drepturile omului şi libertăţi cetăţeneşti din cadrul Consiliului Local al municipiului Paşcani;

În conformitate cu prevederile art.13, aliniatul (3), litera c) din Legea nr. 15/1990 privind reorganizarea unităţilor economice de stat ca regii autonome şi societăţi comerciale, cu modificarile si completarile ulterioare ;

Având în vedere prevederile Hotărârii nr. 1.715/2008 privind unele măsuri pentru diminuarea cheltuielilor la entităţile la care capitalul social este deţinut integral sau majoritar de stat sau de o unitate administrativ-teritorială;

          Având în vedere prevederile Ordonanţei de Urgenţă nr. 222/2008, pentru modificarea art. 3^1 alin. (1) din Ordonanţa de urgenţă a Guvernului nr. 79/2008 privind măsuri economico-financiare la nivelul unor operatori economici şi unele măsuri referitoare la remunerarea conducătorilor şi adjuncţilor conducătorilor autorităţilor şi instituţiilor publice centrale şi locale ;

           Având în vedere prevederile Ordonanţei nr. 10/2008 privind nivelul salariilor de bază şi al altor drepturi ale personalului bugetar salarizat potrivit Ordonanţei de urgenţă a Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr. II şi III la Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, precum şi unele măsuri de reglementare a drepturilor salariale şi a altor drepturi ale personalului contractual salarizat prin legi speciale, modificată şi completată ;


Având în vedere prevederile art.36, alin. (2) litera a) din Legea nr. 215/2001  privind administraţia publică locală, republicată, modificată şi completată;


În temeiul art. 45 alin. (1) din Legea nr. 215/2001 privind administraţia publică locală republicată, modificată şi completată,
H O T Ă R Ă Ş T E :
Art. 1 Pentru anul 2009,  membrii Consiliului de Administratie al Regiei Autonome de Gospodărie Comunală şi Locativă Paşcani,  beneficiază de o indemnizaţie de 1% din remuneraţia directorului general al R.A.GC.L. Paşcani,  care îndeplineşte şi funcţia de preşedinte al Consiliului de Administraţie.

Art. 2 Prezenta hotărâre se comunică în copie :
· Instituţiei Prefectului judeţului Iaşi ;

· Primarului municipiului Paşcani ;

· Regiei Autonome de Gospodărie Comunală şi Locativă Paşcani.
PREŞEDINTE DE ŞEDINŢĂ 


            CONTRASEMNEAZĂ,

CONSILIER, Dionisie AFLOROAEI                            
             SECRETAR,









                   ZUZAN MIRCEA

Nr. 27
Din  26.02.2009












































































































































































































































































































